text: [{"text_idx": "#000000", "text": "NSI\u0301 og HB leiktu si\u0301n tri\u00f0ja og seinasta dyst mo\u0301ti hv\u00f8rjum \u00f8\u00f0rum i\u0301 a\u0301r i\u0301 kv\u00f8ld vi\u00f0 L\u00f8kin. Ta\u0301 avtorna\u00f0i vann NSI\u0301 2-0 vi\u00f0 ma\u0301lum fra\u0301 A\u0301rna og Jens."}, {"text_idx": "#000001", "text": "Undan dystinum seg\u00f0i forkvinnan, Kinna, n\u00f8kur v\u00e6lvald og perso\u0301nlig minningaror\u00f0 um Jo\u0301nsvein Knudsen, sum sto\u0301\u00f0 felagnum so n\u00e6r. Si\u0301\u00f0an var t\u00f8gn i\u0301 ein minutt."}, {"text_idx": "#000004", "text": "Fyrri ha\u0301lvleikur var yvirh\u00f8vur merktur av no\u0301gvum feilavleveringum hja\u0301 ba\u0301\u00f0um li\u00f0um. HB hev\u00f0i onkran m\u00f8guleika benanvegin, og Magnus senid eitt fr \u0301sipark i\u0301 mu\u0301rin i\u0301 2. minutti."}, {"text_idx": "#000005", "text": "Jann Martin og A\u0301rni royndu seg vi\u00f0 innleggum u\u0301r a\u0301vi\u0301kavist h\u00f8gru og vinstru si\u0301\u00f0u i\u0301 10. og 12. minutti, men tey rukku ikki nakran av teimum gulu."}, {"text_idx": "#000010", "text": "Fro\u0301\u00f0i Benjaminsen kom i\u0301 go\u0301\u00f0a skotst\u00f8\u00f0u i\u0301 33. minutti, men skjeyt vi\u00f0 si\u0301\u00f0una av."}, {"text_idx": "#000012", "text": "Fyrri ha\u0301lvleikur hev\u00f0i yvirh\u00f8vur veri\u00f0 merktur av o\u0301samanhagandi sp\u00e6li. B\u00e6\u00f0i li\u00f0ini royndu og h\u00f8vdu no\u0301gv pla\u0301ss at sp\u00e6la a\u0301, men sp\u00e6li\u00f0 hekk bara illa saman. Og ta\u0301 tey komu fram til ma\u0301lm\u00f8guleikar, vo\u0301ru teir ikki so vandamiklir."}, {"text_idx": "#000013", "text": "Seinni ha\u0301lvleikur minti fyrst l\u00f8tuna um fyrra ha\u0301lvleik, men so kom meiri fer\u00f0 a\u0301 og li\u00f0ini so\u0301\u00f0u u\u0301t til at satsa meiri fyri at fa\u0301a ein sigur til h\u00f8ldar."}, {"text_idx": "#000015", "text": "I\u0301 57. minutti hev\u00f0i HB aftur ein sto\u0301ran m\u00f8guleika at leggja seg a\u0301 odda. Si\u0301min Samuelsen fekk eina sending innum NSI\u0301-verjuna, men lobbarin hja\u0301 honum fo\u0301r uppum b\u00e6\u00f0i Kristian og ma\u0301li\u00f0 hja\u0301 okkum."}, {"text_idx": "#000016", "text": "Jann Martin royndi seg vi\u00f0 einum skoti\u00f0 langt u\u0301tifra\u0301 i\u0301 66. minutti, og Andrias vann eitt horna i\u0301 67. minutti. Monrad sendi eitt innlegg til A\u0301rna i\u0301 69. minutti, men skoti\u00f0 fo\u0301r uppum."}, {"text_idx": "#000017", "text": "Ta\u00f0 eydna\u00f0ist Si\u0301muni Samuelsen at fa\u0301a bo\u0301ltin i\u0301 ma\u0301l i\u0301 70. minutti, men hann var\u00f0 d\u00f8mdur at ver\u00f0a rangst\u00e6ddur. NSI\u0301 fo\u0301r i\u0301 skjo\u0301ta\u0301lop, men skoti\u00f0 hja\u0301 Kl\u00e6mint fo\u0301r vi\u00f0 si\u0301\u00f0una av. Og l\u00f8tu seinni h\u00f8vda\u00f0i Kl\u00e6mint uppum eftir innlegg fra\u0301 A\u0301rna u\u0301r vinstru si\u0301\u00f0u."}, {"text_idx": "#000022", "text": "I\u0301 89. minutti kom Jens a\u0301 v\u00f8llin fyri A\u0301rna. I\u0301 fyrsta a\u0301lopinum aftana\u0301 var\u00f0 Jens d\u00f8mdur at ver\u00f0a rangst\u00e6ddur, men helt lei\u00f0ina fram beint mo\u0301ti HB-ma\u0301lverjanum. Hann fekk eitt gult kort fyri o\u0301makin."}, {"text_idx": "#000023", "text": "I\u0301 yvirti\u0301\u00f0ina eydna\u00f0ist ta\u00f0 to\u0301 Jens at skora, eftir at HB-li\u00f0i\u00f0 sto\u0301\u00f0 h\u00f8gt a\u0301 v\u00f8llinum. Ein bo\u0301ltur var\u00f0 sp\u00e6ldur fram mi\u00f0skei\u00f0is a\u0301 v\u00f8llinum. Jens rann aftana\u0301 bo\u0301ltin og skora\u00f0i trygt vi\u00f0 fl\u00f8tum skoti."}, {"text_idx": "#000024", "text": "Sigurin a\u0301 HB var nu\u0301 veruleiki. HB hev\u00f0i eins v\u00e6l kunna avgj\u00f8rt dystin. Men har b\u00e6\u00f0i li\u00f0ini byrja\u00f0u illa og vo\u0301ru o\u0301sk\u00f8rp frammanfyri ma\u0301linum, eydna\u00f0ist ta\u00f0 NSI\u0301 at venda gongdini og skora tvey ma\u0301l."}, {"text_idx": "#000025", "text": "Sigurin var ty\u0301dningarmikil, ti\u0301 hann nu\u0301 mestsum tryggjar okkum fo\u0301tbo\u0301lt i\u0301 Effo-deildini komandi a\u0301r."}, {"text_idx": "#000026", "text": "Sunnudagin skulu vit til Fuglafjar\u00f0ar at m\u00f8ta FM-bi\u00f0lunum, I\u0301F. Um okkara menn raka dagin, kunnu vit saktans geva teimum mo\u0301tst\u00f8\u00f0u."}, {"text_idx": "#000032", "text": "I\u0301 3-2 sendingini i\u0301 kv\u00f8ld var lutakast um, hv\u00f8rji li\u00f0 hittast i\u0301 innlei\u00f0andi umfarinum og fyrsta umfari av kappingini um L\u00f8gmanssteypi\u00f0. NSI\u0301 skal til Klaksvi\u0301kar at sp\u00e6la mo\u0301ti KI\u0301 i\u0301 fyrsta umfarinum, sum ver\u00f0ur leikt ma\u0301nadagin 9. apri\u0301l, t.v.s. Annan Pa\u0301skadag. Lutakasti\u00f0 enda\u00f0i annars solei\u00f0is: Innlei\u00f0andi umfari\u00f0 leygardagin 24. mars: FF Giza/FC Hoyvi\u0301k \u2013 MB..."}, {"text_idx": "#000034", "text": "Jo\u0301han og NSI\u0301 hava longt samstarvi\u00f0"}, {"text_idx": "#000035", "text": "Jo\u0301han Troest Davidsen og NSI\u0301 RUNAVI\u0301K F.C. HAVA LONGT SA\u0301TTMA\u0301LAN TIL KAPPINGARLOK 2010. Jo\u0301han er 22 a\u0301r, hann kann leika a\u0301 \u00f8llum verjupla\u0301ssum, har hann serliga hevur ver\u00f0i ny\u0301ttur sum mi\u00f0verji hja\u0301 NSI\u0301, to\u0301 a\u0301 landsli\u00f0num er hann einamest bru\u0301ktur a\u0301 vinstra bakki. Jo\u0301han T. Davidsen er ein av fleiri leikarum i\u00f0 fingu si\u0301tt veruliga..."}, {"text_idx": "#000038", "text": "NSI\u0301 er vor\u00f0i\u00f0 limur i\u0301 evropeiska felagsskapinum fyri fo\u0301tbo\u0301ltsfel\u00f8g, European Club Association, ECA. NSI\u0301 og B36 eru higartil einastu f\u00f8roysku umbo\u00f0ini i\u0301 felagsskapinum. Felagsskapurin vaks u\u0301r G14-samstarvinum og var\u00f0 formelt vi\u00f0urkendur av UEFA og FIFA i\u0301 2008. ECA hevur 144 limafel\u00f8g u\u0301r teimum 53 limatjo\u0301\u00f0unum i\u0301 UEFA. Forma\u00f0ur i\u0301 ECA er fyrrverandi ty\u0301ski sto\u0301rleikarin Karl-Heinz..."}, {"text_idx": "#000040", "text": "Stutt og seinka\u00f0 dystarfra\u0301s\u00f8gn \u2013 NSI\u0301 i\u0301mo\u0301ti KI\u0301 vi\u00f0 L\u00f8kin 16. mars. Fyrri ha\u0301lvleikur var ri\u0301muliga javnur \u2013 to\u0301 hev\u00f0i KI\u0301 st\u00f8rri bit i\u0301 a\u0301lopspartinum. Okkara menn h\u00f8vdu bo\u0301ltin no\u0301gv, men kortini bleiv ikki sp\u00e6lt upp til teir sto\u0301ru ma\u0301lm\u00f8guleikarnar og a\u0301lopsparturin var, fyri ta\u00f0 mesta, ov l\u00e6ttur at lesa av. Okkara besta m\u00f8guleika..."}, {"text_idx": "#000042", "text": "Skriva\u00f0 hevur Dan Lamhauge Ho\u0301skv\u00f8ldi\u00f0 26.apri\u0301l ver\u00f0ur tri\u00f0ja og seinasta umfar av spurnarkappingini \u201dAv Skipanesi til \u00c6\u00f0uvi\u0301kar\u201d i\u0301 L\u00f8ksh\u00f8ll i\u0301 Runavi\u0301k. Talan er um sja\u0301lva finaluna, um endabrestin. Ho\u0301skv\u00f8ldi\u00f0 19. apri\u0301l var anna\u00f0 umfar av trimum i\u0301 festligu spurnarkappingini \u201dAv Skipanesi til \u00c6\u00f0uvi\u0301kar\u201d. Fyrsta umfar var ho\u0301sdagin frammanundan, og var ta\u00f0 sera v\u00e6leydna\u00f0. U\u0301rsliti\u00f0 var,..."}]